"તો હું જગતને કહીશ કે જ્યારે બધાં રાજ્યો સંધિ કરવા તૈયાર હતાં - જ્યારે બધાના સંપથી યવનોનો સંહાર થાત અને ભરતખંડ બચી જાત - ત્યારે એક મંત્રીએ તેમ ન થવા દીધું. જ્યારે તમારાં રાજ્યોનો વિનાશ થશે - તમારું પાટણ પાધર થશે - ત્યારે કહીશ કે આ બધો પ્રતાપ એક મંત્રીનો - એક સ્વાર્થપરાયણ મુત્સદ્દીનો. તમારો જતિ કહી ગયો તેમ જ્યારે તમારા દીકરા દીકરીઓ ગીઝનીમાં વેચાશે - ત્યારે તમારાં કર્તવ્યનું પરિણામ શું છે, તે સમજશો." જુસ્સાથી કીર્તિદેવના અંગેઅંગ ધ્રૂજતાં હતાં.